
	1.
	Likumprojekts
a) publiskas personas iestāde, tai skaitā atvasināta publiskas personas iestāde;
	Iebildums
Valsts pārvaldes iekārtas likuma 1. panta 3. punkta izpratnē termins "iestāde" ietver gan valsts, gan atvasinātu publisku personu iestādes, tādēļ likumprojektā lietotajā terminā "publiskas personas iestāde, tai skaitā atvasināta publiskas personas iestāde" veidojas liekvārdība. Aicinām anotācijā skaidrot likumprojektā lietoto terminu salāgošanu ar Valsts pārvaldes iekārtas likumā lietotajiem terminiem.
Piedāvātā redakcija
-
	Linda Usāne (LVPK)

	2.
	Likumprojekts
11) šķietams interešu konflikts – situācija, kurā rodas šaubas par valsts pārvaldē nodarbinātā objektivitāti un neitralitāti, pildot amata pienākumus;
	Iebildums
Tiesību norma ir vispārīga, kas var apgrūtināt tiesību normas vienveidīgu piemērošanu praksē, īpaši ņemot vērā katras iestādes vadītāja pienākumu novērst šķietamus interešu konfliktus. Aicinām norādīt skaidrākus normas piemērošanas kritērijus, kā arī apsvērt iespēju anotācijā ar piemēriem skaidrot terminu "šķietams interešu konflikts".
Piedāvātā redakcija
-
	Linda Usāne (LVPK)

	3.
	Likumprojekts
(1) Valsts pārvaldē nodarbinātais ievēro attiecīgajā profesijā, jomā, nozarē vai institūcijā apstiprinātās uzvedības (ētikas) normas.
	Iebildums
Likumprojekta tekstā lietoti atšķirīgi jēdzieni  - ētikas normas, ētikas principi un ētikas standarti. Ja šiem jēdzieniem likumprojekta izpratnē ir atšķirīga nozīme, aicinām papildināt likumprojekta tekstu ar atbilstošu skaidrojumu. 
Piedāvātā redakcija
-
	Linda Usāne (LVPK)

	4.
	Likumprojekts
(2) Aizliegts pieņemt lēmumus vai piedalīties lēmuma pieņemšanā, kas ietekmē vai var ietekmēt valsts pārvaldē nodarbinātā, tā radinieku vai darījumu partneru personiskās vai mantiskās intereses. Aizliegums neattiecas uz darījuma partneriem, kas ir kredītiestādes vai citas regulētas finanšu iestādes, kuras sniedz savus pakalpojumus saskaņā ar normatīvajiem aktiem.
	Iebildums
Tiesību normā nav ietverts tās adresāts, līdz ar to tā ir neskaidra un vispārīga. Aicinām to atbilstoši precizēt. 
Piedāvātā redakcija
-
	Linda Usāne (LVPK)

	5.
	Likumprojekts
(6) Valsts pārvaldē nodarbinātajam blakus darbs pie cita darba devēja vai saimnieciskās darbības veikšana darba laikā ir aizliegta, izņemot, ja to nosaka likums vai Ministru kabineta noteikumi vai rīkojumi.
	Iebildums
Tiesību norma paredz ierobežojumus, kas būtiski pārsniedz pašreiz spēkā esošajā tiesiskajā regulējumā paredzēto tvērumu, attiecinot to arī uz pedagoga, zinātnieka, ārsta, veterinārārsta, profesionāla sportista vai radošo darbu, izņēmumus paredzot tikai speciālajiem subjektiem. Aicinām anotācijā sniegt skaidrojumu par nepieciešamību atteikties no spēkā esošā regulējuma. 
Piedāvātā redakcija
-
	Linda Usāne (LVPK)

	6.
	Likumprojekts
10) ne retāk kā reizi trijos gados iekšējās kontroles sistēmas auditu, tai skaitā institūcijas līmeņa korupcijas un interešu risku novērtējuma atbilstību un efektivitāti.
	Iebildums
Aicinām precizēt tiesību normu, nosakot audita veidu un skaidrus un nepārprotamus kritērijus tā veikšanai. Pašreizējā redakcijā tiesību norma rada tiesisko nenoteiktību un pieļauj subjektīvu interpretāciju.
Piedāvātā redakcija
-
	Linda Usāne (LVPK)

	7.
	Likumprojekts
2. Ministru kabinets līdz 2028. gada 1.janvārim izdod šā likuma 7. panta piektajā un devītajā daļā, 16. panta otrajā un trešajā daļā minētos noteikumus.
	Iebildums
Tiesību normā ietvertais deleģējums - uzdot Ministru kabinetam līdz 2028. gada 1. janvārim izdot likumprojekta  7. panta devītajā daļā minētos noteikumus, satur atsauci uz likumprojekta tekstā neeksistējošu normu (7. pantam ir tikai astoņas daļas).  
Piedāvātā redakcija
-
	Linda Usāne (LVPK)

	8.
	Anotācija (ex-ante)
1.3. Pašreizējā situācija, problēmas un risinājumi
	Iebildums
 Anotācija (ex-ante) nesatur izvērstu skaidrojumu, kā likumprojektā ietvertais tiesiskais regulējums novērsīs identificētās problēmas un veicinās likumprojektā norādītā mērķa sasniegšanu. Identificētajām problēmām nav sniegts skaidrs risinājums. 
Piedāvātā redakcija
-
	Linda Usāne (LVPK)

	9.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Likumprojekta 7. panta otrās daļas 10. apakšpunkts noteic, ka institūcijas vadītājs ne retāk kā reizi trijos gados nodrošina iekšējās kontroles sistēmas auditu, tai skaitā institūcijas līmeņa korupcijas un interešu konflikta risku novērtējumu. 
Aicinām papildināt anotāciju ar izvērstu skaidrojumu par iecerētā tiesiskā regulējuma praktisko piemērošanu institūcijās, tostarp mazās un viedējās neatkarīgajās iestādēs, kurās nav izveidota patstāvīga iekšējā audita struktūrvienība. 
Piedāvātā redakcija
-
	Linda Usāne (LVPK)



